Opt din 20 de echipe din liga secundă nu au drept de promovare. Steaua e printre ele. În aceste condiții, play-off-ul – unde se stabilesc echipele promovate – s-a disputat degeaba, după cum spun „gurile rele”. Adică se joacă meciuri fără miză.
Cele opt echipe din Liga 2 care nu au drept de promovare sunt: CSM Reșița, CSM Alexandria, CSC Șelimbăr, Corvinul Hunedoara, CSA Steaua, CS Tunari, CSM Slatina și CSC Dumbrăvița.În 2022, Steaua a contestat chiar și la TAS faptul că i se interzice promovarea, dar nu a avut câștig de cauză. Steliștii au mai jucat în play-off în ultimele două sezoane, deși nu aveau drept de promovare. Practic, au jucat degeaba în play-off, încurcându-le pe celelalte echipe care aveau drept de a promova.